ОБАВЕШТЕЊЕ О СПРОВОЂЕЊУ ЈАВНЕ РАСПРАВЕ

 О НАЦРТУ ЗАКОНА О ОРГАНСКОЈ ПРОИЗВОДЊИ

 Министарство пољопривреде, шумарства и водопривреде обавештава јавност да је Закључком Одбора за привреду и финансије 05 Број: 011-5843/2025-1 од дана 10. јуна 2025. године, одређено спровођење јавне расправе о Нацрту закона о органској производњи. Јавна расправа о Нацрту закона о органској производњи одржаће се у периоду од 16. јуна до 5. јула 2025. године. Текст Нацрта закона о органској производњи биће постављен на интернет страници Министарства пољопривреде, шумарства и водопривреде (www.minpolj.gov.rs) и на Порталу „е-Консултацијаˮ. Примедбе, предлози и сугестије достављају се Министарству пољопривреде, шумарства и водопривреде путем електронске поште на e-mail адресу organskaproizvodnja@minpolj.gov.rs са назнаком: „За јавну расправу о Нацрту закона о органској производњи” или путем поште на адресу Министарства пољопривреде, шумарства и водопривреде, ул. Немањина бр. 22-26, 11000 Београд, са назнаком: „За јавну расправу о Нацрту закона о органској производњи”. Презентација и јавна расправа о Нацрту закона о органској производњи спровешће се у виду округлог стола 25. јуна 2025. године, у периоду од 11,00 до 14,00 часова у Београду, у просторијама Клуба пољопривредника, у Булевару краља Александра број 84.

 Министарство пољопривреде, шумарства и водопривреде позива представнике државних органа и организација, удружења, привредних субјеката, стручне јавности, као и друга заинтересована лица да се у оквиру јавне расправе упознају са текстом Нацрта закона о органској производњи и дају своје примедбе, предлоге и сугестије.

 Образац за примедбе, предлоге и сугестије можете преузети овде.